Possible si que ho és, intel·ligent no. Si et vols desconnectar hauràs de dimensionar la instal·lació per garantir almenys una autonomía de 3 dies, i això significa haver de fer la instal·lació més gran i posar bateries suficientment grans com per emmagatzemar energia durant 3 dies. A mé a més, hauràs d’instal·lar un grup electrògen de suport per si per exemple a l’hivern, estem una setmana amb mal temps sense poder carregar les bateries. Evidentment això és molt més car que posar una instal·lació d’autoconsum amb suport de la xarxa. A més a més tenir una instal·lació aïllada suposa estar sempre pendent dels consums i la càrrega de la bateria, i això va en contra del comfort, ja que no pots arribar a casa i posar la climatització com i quan tu vols, no et pots banyar a la banyera amb espelmes, etc… ja m’enteneu.